als_Latn dik_Latn sag_Latn
Kompania Lenovo nuk ka të ndaluar me sa duket në blerjen e kompanive të tjera. Pas blerjes së kompanisë Motorola, gjiganti kinez për prodhimin e kompjuterëve, Lenovo, tani ka bërë të ditur se po planifikon të blejë edhe kompaninë kanadeze BlackBerry. Si duket Lenovo do të shtrijë bizneset e saj në të gjitha kontinentet.
Kjo në fakt nuk është hera e parë që njoftohet se Lenovo ka në plan të blejë kompaninë BlackBerry. Gati një vit më parë qe folur se kompania kineze ka shprehur interesin për kompaninë kanadeze. Sigurisht, asnjë nga këto kompani nuk dha ndonjë deklaratë në lidhje me këtë çështje.
Thuhet se Lenovo është gati të paguajë 15 dollarë deri në 18 dollarë për çdo aksion të BlackBerry-t. Nëse kjo do të rezultojë e vërtetë, atëherë kompania Lenovo do të ketë nën kontroll katër biznese të mëdha që merren me prodhimin e pajisjeve mobile.
Javën e kaluar, kompania njoftoi se do të prezantojë në Kinë një markë të re të pajisjeve mobile që do të rivalizojë kompaninë Xiaomi, e cila ka pasur një vit shumë të suksesshëm me pajisjet e saj. Shpresojmë që gjatë kësaj jave Lenovo të konfirmojë zyrtarisht nëse ka në plan të blejë kompaninë Motorola apo jo.
als_Latn als_Latn als_Latn als_Latn